CELEX: 32021R2050
Language: hr
Date: 2021-11-24 00:00:00
Title: Provedbena uredba Komisije (EU) 2021/2050 оd 24. studenoga 2021. o odobrenju pripravka od Bacillus velezensis CECT 5940 kao dodatka hrani za purane za tov, purane koji se uzgajaju za rasplod, manje značajne vrste peradi za tov i peradi koja se uzgaja za rasplod te ukrasnih ptica (osim za rasplod) (nositelj odobrenja: Evonik Operations GmbH) (Tekst značajan za EGP)

25.11.2021   
               
               
                  HR
               
               
                  Službeni list Europske unije
               
               
                  L 420/16
               
            
         PROVEDBENA UREDBA KOMISIJE (EU) 2021/2050
         оd 24. studenoga 2021.
         o odobrenju pripravka od Bacillus velezensis CECT 5940 kao dodatka hrani za purane za tov, purane koji se uzgajaju za rasplod, manje značajne vrste peradi za tov i peradi koja se uzgaja za rasplod te ukrasnih ptica (osim za rasplod) (nositelj odobrenja: Evonik Operations GmbH)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:
         
                     (1)
                  
                  
                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.
                  
               
                     (2)
                  
                  
                     U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka od Bacillus velezensis CECT 5940. Uz zahtjev su priloženi podaci i dokumenti propisani člankom 7. stavkom 3. Uredbe (EZ) br. 1831/2003.
                  
               
                     (3)
                  
                  
                     Zahtjev se odnosi na odobrenje pripravka od Bacillus velezensis CECT 5940 (ranije taksonomski identificiran kao Bacillus amyloliquefaciens CECT 5940) kao dodatka hrani za purane za tov, purane koji se uzgajaju za rasplod, manje značajne vrste peradi za tov i peradi koja se uzgaja za rasplod te ukrasnih ptica (osim za rasplod) i njegovo razvrstavanje u kategoriju dodataka „zootehnički dodaci”.
                  
               
                     (4)
                  
                  
                     Europska agencija za sigurnost hrane („Agencija”) u svojem je mišljenju od 5. svibnja 2021. (2) zaključila da pripravak od Bacillus amyloliquefaciens CECT 5940 u predloženim uvjetima uporabe nema štetan učinak na zdravlje životinja, sigurnost potrošača i okoliš. Zaključila je i da taj pripravak ne nadražuje kožu i oči te da ne izaziva preosjetljivost kože, ali da bi trebalo smatrati da uzrokuje preosjetljivost dišnih putova. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija je zaključila i da pripravak može biti učinkovit kao zootehnički dodatak hrani za životinje. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodama analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
                  
               
                     (5)
                  
                  
                     Procjena pripravka od Bacillus amyloliquefaciens CECT 5940 pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu te tvari kako je navedeno u Prilogu ovoj Uredbi.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”, odobrava se kao dodatak hrani za životinje pod uvjetima utvrđenima u Prilogu.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 18.10.2003., str. 29.
         
         
            (2)  EFSA Journal 2021.;19(6):6620.
      
      
         
            PRILOG
            
                        
                           Identifikacijski broj dodatka
                        
                     
                     
                        
                           Naziv nositelja odobrenja
                        
                     
                     
                        
                           Dodatak
                        
                     
                     
                        
                           Sastav, kemijska formula, opis, analitička metoda
                        
                     
                     
                        
                           Vrsta ili kategorija životinje
                        
                     
                     
                        
                           Najviša dob
                        
                     
                     
                        
                           Najmanja količina
                        
                     
                     
                        
                           Najveća dopuštena količina
                        
                     
                     
                        
                           Ostale odredbe
                        
                     
                     
                        
                           Datum isteka važenja odobrenja
                        
                     
                  
                        
                           CFU/kg potpune krmne smjese s udjelom vlage od 12 %
                        
                     
                  
                        
                           Kategorija: zootehnički dodaci. Funkcionalna skupina: stabilizatori crijevne flore.
                        
                     
                  
                        4b1822i
                     
                     
                        Evonik Operations GmbH
                     
                     
                        
                           Bacillus velezensis CECT 5940
                     
                     
                        
                           Sastav dodatka:
                        
                        Pripravak od Bacillus velezensis CECT 5940 koji sadržava najmanje:
                        —1 × 109 CFU/g dodatka
                        U krutom obliku
                     
                     
                        Purani za tov
                        Purani koji se uzgajaju za rasplod
                        Manje značajne vrste peradi za tov i peradi koja se uzgaja za rasplod
                        Ukrasne ptice (osim za rasplod)
                     
                     
                        –
                     
                     
                        1 × 109
                        
                     
                     
                        –
                     
                     
                        
                                    1.
                                 
                                 
                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.
                                 
                              
                                    2.
                                 
                                 
                                    Može se upotrebljavati u hrani za životinje koja sadržava dopuštene kokcidiostatike: diklazuril i monensin natrij.
                                 
                              
                                    3.
                                 
                                 
                                    Subjekti u poslovanju s hranom za životinje utvrđuju operativne postupke i organizacijske mjere za korisnike dodatka i premiksâ radi uklanjanja mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe.
                                 
                              
                     
                        15.12.2031.
                     
                  
                        
                           Karakteristike aktivne tvari:
                        
                        Žive spore Bacillus velezensis CECT 5940
                     
                  
                        
                           Analitička metoda
                            (1):
                        Određivanje brojnosti: metoda razmazivanja uporabom tripton soja agara (EN 15784)
                        Identifikacija: metoda gel-elektroforeze u pulsirajućem polju (PFGE)
                     
                  
               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.